KOMISIJA ZA MEDICINSKE KNJIŽNICE

HRVATSKO KNJIŽNIČARSKO DRUŠTVO

Hrvatske bratske zajednice 4, 10000 Zagreb

Predsjednica: Ljiljana Pavičić, prof., mag. bibl.

Voditeljica Odjela središnje knjižnice

Klinički bolnički centar Osijek

Josipa Huttlera 4, 31000 Osijek

Tel. ++385 31 511 110

Fax ++385 31 512 235

E-pošta: pavicic.ljiljana@kbco.hr; ljiljanapavicic@mefos.hr

U Osijeku, 3. listopada 2021.

**Članovima Komisije za medicinske knjižnice u mandatnom razdoblju 2020.-2022.**

1. Antonija Brodarec, KBC Sestre milosrdnice, ZKD, antonija.brodarec@kbcsm.hr
2. Lovela Machala Poplašen, ŠNZ "A. Štampar“ Zagreb, ZKD, lovela.machala@snz.hr
3. Robert Nezirović, OB Zadar, DKZ, opca-bolnica-zadar@zd.htnet.hr
4. Ljiljana Pavičić, Klinički bolnički centar Osijek, ljiljana.pavicic@kbco.hr
5. Mirela Podobnik, OŽB Požega, DKSB, mirela@pozeska-bolnica.hr; knjiznica@pozeska-bolnica.hr
6. Marina Sakač, KDVŽ, OB Varaždin, biblioteka@obv.hr
7. Tamara Marija Seme, Klinika za dječje bolesti Zagreb, ZKD, tamara.seme@kdb.hr
8. Iva Sesar, DKSBS, Fakulet za dentalnu medicinu i zdravstvo Osijek, isesar@fdmz.hr
9. Branka Škibola, Medicinski fakultet Rijeka, KDR, brankas@medri.hr
10. Lea Škorić, Medicinski fakultet Zagreb, ZKD, lea.skoric@mef.hr
11. Ana Utrobičić, Medicinski fakultet Split, DKS, ana.utrobicic@mefst.hr

**Z a p i s n i k**

s drugog e-sastanka Komisije za medicinske knjižnice (KMK) u mandatu 2020-2022. održanog u utorak 16. veljače 2021. godine

Dnevni red:

1. Usvajanje dnevnog reda
2. Pravilnik o uvjetima i načinu stjecanja stručnih zvanja u knjižničarskoj struci
3. Pravilnik o matičnoj djelatnosti i sustavu matičnih knjižnica u Republici Hrvatskoj

Ad 1. Dnevni red je jednoglasno usvojen.

Ad 2. Pravilnik o uvjetima i načinu stjecanja stručnih zvanja u knjižničarskoj struci

U okviru predloženoga Nacrta Pravilnika o uvjetima i načinu stjecanja zvanja u knjižničarskoj struci kolegica Lea Škorić podržala je uvođenje zvanja za knjižničare sa VŠS i SSS kako bi im se omogućilo napredovanje i prevođenje stečenih zvanja u odgovarajuće koeficijente.

Međutim, smatra da su kriteriji za napredovanje u zvanje višeg knjižničara i knjižničarskoga savjetnika preblagi, posebno u skupinama III. Cjeloživotno učenje i obrazovanje, IV. Objavljivanje radova i uređivanje publikacija i V. Predavanja i srodni poslovi te je ukazala na potrebu drugačijeg rasporeda bodova u korist znanstvenoga rada, objavljivanja recenziranih publikacija (članaka ili monografija), broja predavanja i srodnih poslova koji se ne mogu izjednačiti brojem bodova sa stručnim radom (npr. izradom kazala, bibliografija, uređivanjem mrežnih stranica/društvenih mreža.).

Zaključno smatra da Razvojne matične službe trebaju aktivno zagovarati implementaciju viših stručnih knjižničarskih zvanja u praksi te se boriti da se osim počasti koje donosi zvanje ostvare i pripadajući koeficijenti.

Ad 3. Na predloženi Nacrt Pravilnika o matičnoj djelatnosti i sustavu matičnih knjižnica u RH kolegica Mirela Podobnik poslala je komentar u kojem je podržala prijedlog kolegice Ljiljane Vugrinec da se dopuni čl. 12. koji u Nacrtu Pravilnika glasi:

*Knjižnice na određenom području dužne su surađivati s nadležnom matičnom razvojnom službom, redovito joj dostavljati programe rada, izvještaje i druge podatke, omogućavati neposredan uvid u rad i cjelokupno stručno poslovanje te slijediti dobivene naputke i preporuke.*

Izmijenjen članak 12. glasio bi ovako:

*Knjižnice i njezini osnivači na određenom području dužne su surađivati s nadležnom matičnom razvojnom službom, redovito joj dostavljati programe rada, izvještaje i druge podatke, omogućavati neposredan uvid u rad i cjelokupno stručno poslovanje te slijediti dobivene naputke i preporuke.*

U obrazloženju se navodi da knjižnice u sastavu često ne mogu ispuniti ono što matična služba propisuje jer knjižničari nemaju za to omogućene uvjete od strane osnivača. Stoga kolegice Mirela Podobnik i Lea Škorić smatraju da razvojne matične službe trebaju uključiti u razgovore osnivače knjižnica u sastavu koji osiguravaju potrebna financijska sredstva.

Kolegica Lea Škorić ukazuje na to da matične službe trebaju imati savjetodavnu ulogu, a ne biti tijelo koje će samo tražiti izvješća, statistike i sl., te da trebaju biti podrška i stručna pomoć knjižnicama u sastavu.

O svim prijedlozima i komentarima komisija i radnih grupa raspravit će se na Stručnom odboru gdje će se objediniti, poslati Glavnom odboru te uputiti na e-savjetovanje u ime HKD-a.

Zapisnik sastavila:

predsjednica Komisije za medicinske knjižnice

Ljiljana Pavičić